Kaksisataa voitynnyriä päivässä
[Lähde: Päivälehti 15.3.1890 sivu 3]

Kaksisataa voitynnyriä päivässä voidaan nykyään valmistaa Turun mekaanillisessa tynnyritehtaassa. Tämä laitos voi niinmuodoin täyttää koko maan voin vientiin aivan välttämättömien tynnyrien tarpeen, ja ovat nämät tynnyrit asiantuntijain antamien lausuntojen mukaan, mitä sekä muotoon että lujuuteen tulee, parempia kuin parhaat ulkomaiset drittelit, joilta niiden kuitenkin täytyy kestää kovaa kilpailua, kun näet ulkomaisia tynnyreitä maksuttomasti tuodaan maahan, jota vastoin tehtaan luonnollisesti täytyy suorittaa kuljetusmaksua raaka-aineistaan.

Paitse dritteleitä, joiden hinta on 265 markkaa sadasta kappaleesta, valmistetaan tehtaassa myöskin puolidritteleitä sekä sitäpaitse, suurimmaksi osaksi käsin, kaikkia tynnyriteollisuuteen kuuluvia töitä. Varastossa on tätä nykyä m. m. muutamia isoja tammisia aamia, joista kukin vetää 1,200 kannua. Koneita käyttää 12 hevosenvoimainen höyrykone. - Å.T.

[Å.T. = Åbo Tidning]

Päivälehti